Wat ons ookal oorkom – ons oorkom – Lekkervurigeaffêre
Ander se woorde, Geloof, Hartsgoed, Musiek
Wat ons ookal oorkom – ons oorkom
Date: December 1, 2017Author: Lekkervurigeaffêre 7 Comments
Voor jy verder lees, luister eers hier.
Ken julle die storie van die mooie gesang?
Ene Horatio Spafford, 'n eens suksesvolle prokureur in Chicago, se lewe word deur 'n rits traumatiese gebeure getref. Sy tweejarige seun sterf onverwags en die Great Chicago Fire van 1871 roei hom finansiëel uit. Hy het aansienlike eiendom besit, en dié is uitgewis in die brand. Asof dit nie genoeg is nie volg 'n ekonomiese laagtepunt in1873, wat besighede verder geknou het. Hy het beplan om saam met sy gesin per boot na Europa te reis. Weens omstandighede, vertek hy nie saam op die SS Ville du Havre nie. Terwyl hy met hersonering van eiendom na die brand gesukkel het, is daar 'n tragedie op see. Die SS Ville du Havre. Die bots met die Loch Earn in die grootte Atlantiese oseaan. Spafford se vier dogters oorleef nie. Sy vrou Anna stuur die wel-gepubliseerde telegram: "Survived alone…"
Spafford vertek dadelik om by sy vrou aan te sluit. Toe die boot waarop hy reis, naby die gebied waar die ongeluk gebeur het, pen hy die mooie "It is well with my soul." Philip Bliss het die melodie gekomponeer en dit is in die Gospel Songs No. 2 deur Sankey and Bliss (1876) gepubliseer.
Horatio en Anna Spafford het hierna weer drie kinders. Maar tragedie bly nie weg nie. Hulle vierjarige seuntjie sterf op 11 Februarie 1880 aan skarlakenkoors. Hulle twee dogters Grace en Bertha oorleef. Die Presbiteriaanse kerk waaraan die gesin behoort het, het die aanhoudende tragedies van die Spaffors as goddelike straf beskou. In reaksie tot hierdie oordeel het die Spafford hulle eie Messianse-sekte, die "Overcomers" soos die Amerikaanse media hulle genoem het.
Die Spafford gesin vertek in 1881 toe Grace pasgebore is na Ottoman-Turkse Palestina. Hulle vestig in Jerusalem en stig die American Colony. Lede van die kolonie het hulle besig gehou met filantropiese werk oor godsdienste heen. Alle mense is gehelp, en so het hulle die vertroue van plaaslike Moslems, Jode en Christen gemeentes verwerf. Tydens en direk na die Eerste Wêreldoorlog het die kolonie 'n kritiese rol gespeel om gemeenskappe in Jerusalem deur swaarkry tye en skaarste te kry deur sopkombuise, hospitale, weeshuise te vestig en ander noodsaaklike dienste te lewer, aldus Wikipedia
Hulle werk word die onderwerp van Jerusalem deur nobelpryswenner Sweedse skrywer Selma Lagerlöf.
Hulle verhaal laat my aan die legende van die 'thornbird' dink. Die voëltjie is dikwels die slagoffer van 'n laksman of valk, wat die weerlose skepseltjie met 'n doring deurboor. Selfs in die voëltjie se sterwensoomblikke sing hy sy mooiste melodie.
So moet ons ook wees deur alles – want God is reeds daar.
All is well with my soulGloHoratio SpaffordOvercomersSelma LagerlöfSouth Africa
Previous Previous post: Dinkgoed, doengoed
Next Next post: Mooi, mooi 19
7 thoughts on "Wat ons ookal oorkom – ons oorkom"
My gunsteling lied
Sjoe, dis omtrent 'n tragiese verhaal. Dis 'n wonderwerk dat hulle so positief kon leef na al die terugslae.
Soms moet mens net voort woeker
Ek het ook al 'n paar keer in my lewe gesê "ek is hier in en ek moet hier deur", maar ek was nie altyd ewe blymoedig nie.